સાઉથ મુંબઈમાં નરીમાન પૉઇન્ટમાં મંત્રાલય અને અન્ય મહત્વનાં સંકુલો હોવાથી ત્યાં રોજ મહત્વની વ્યક્તિઓની અવર-જવર રહે છે. ઉપરાંત મોટી હસ્તીઓ અહીં રહે છે એથી આ વિસ્તારમાં રોડની સાફ-સફાઈ જરૂરી છે. સુધરાઈના કામદારો સવારે આ કામ કરે છે અને ત્રણ જાન્યુઆરીથી ૩૧ માર્ચ સુધી આ વિસ્તારમાં સંસ્થાના ૩૪ સ્વયંસેવકો બપોરે અને ૧૬ સ્વયંસેવકો બપોર બાદ ત્રીજી પાળીમાં સાફ-સફાઈનું કામ કરી ચૂક્યા છે. આ કામ માટે રોજના માથાદીઠ ૩૩૩ રૂપિયા લેખે આ સંસ્થાને ૧૪ લાખ ૬૫ હજાર ૨૦૦ રૂપિયા ચૂકવવાના બાકી છે. આ માટે ટેન્ડરના નિયમો હળવા કરીને આ રકમ ચૂકવવી અને આ સંસ્થાને આ કામ હજી પણ કરવા દેવાની પરવાનગી માગતો પ્રસ્તાવ સ્ટૅન્ડિંગ કમિટીએ આગળ ધર્યો છે.